Diari Oficial de la Generalitat Valenciana


Sumari del DOGV 7181, del 27-12-2013 (2013/12139)

RESOLUCIÓ de 18 de desembre de 2013, de la Direcció General d'Innovació, Ordenació i Política Lingüística, per la qual es publica la part dispositiva de la sentència número 137/2013, de 22 de març, del Tribunal Superior de Justícia de la Comunitat Valenciana, per la qual s'anul·la l'article 3.5 de l'Orde 19/2011, de 5 d'abril, de la Conselleria d'Educació, per la qual s'establix la Xarxa de Centres Docents Plurilingües a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7181

Data del DOGV
:   27-12-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/12968


Data del document
:   18-12-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ensenyament d'idiomes
    * educació preescolar
    * ensenyament secundari
    * ensenyament públic
    * centre d'ensenyament
    * legislació
    * ensenyament primari
    * ensenyament professional

RESOLUCIÓ de 18 de desembre de 2013, de la Direcció General d'Innovació, Ordenació i Política Lingüística, per la qual es publica la part dispositiva de la sentència número 137/2013, de 22 de març, del Tribunal Superior de Justícia de la Comunitat Valenciana, per la qual s'anul·la l'article 3.5 de l'Orde 19/2011, de 5 d'abril, de la Conselleria d'Educació, per la qual s'establix la Xarxa de Centres Docents Plurilingües a la Comunitat Valenciana. [2013/12896]  
En el Diari Oficial de la Comunitat Valenciana número 6503, del 15 d'abril de 2011, es va publicar l'Orde 19/2011, de 5 d'abril, de la Conselleria d'Educació, per la qual s'establix la Xarxa de Centres Docents Plurilingües a la Comunitat Valenciana, que va entrar en vigor l'endemà de ser publicada de conformitat amb allò que es disposa en la disposició final única.  
La sentència 137/2013, de 22 de març, del Tribunal Superior de Justícia de la Comunitat Valenciana, Sala Contenciosa Administrativa, Secció Quinta, referida al recurs contenciós administratiu número 5/000649/2011-BELLMONT-C, interposat per Fundació Escola Valenciana contra l'Orde 19/2011, de 5 d'abril, de la Conselleria d'Educació de la Generalitat Valenciana, ha adquirit el caràcter de sentència ferma. En conseqüència, en compliment i execució d'esta, es dicta la present resolució.  
Per tot això, i en compliment del que establixen els articles 103 i 104 de la Llei 29/1998, de 13 de juliol, reguladora de la jurisdicció contenciosa administrativa, és procedent portar a efecte l'esmentada sentència, per la qual cosa, de conformitat amb el Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, resolc:  
  
Apartat únic. Publicació de la sentència  
La publicació en el Diari Oficial de la Comunitat Valenciana de la part dispositiva de la sentència número 137/2013, de 22 de març, del Tribunal Superior de Justícia de la Comunitat Valenciana, Sala Contenciosa Administrativa, Secció Quinta, i que conté la decisió següent:  
  
«1. Estimem parcialment el recurs contenciós administratiu interposat per la Fundació Escola Valenciana contra l'Orde 19/2011, de 5 d'abril, de la Conselleria d'Educació de la Generalitat Valenciana, publicada en el DOGV número 6503, de 15 d'abril de 2011, per la qual s'establix la Xarxa de Centres Docents Plurilingües a la Comunitat Valenciana.  
2. Anul·lem i deixem sense efecte l'article 3.5 de la dita disposició general per ser contrari a l'ordenament jurídic, i es desestima la resta de peticions de la demanda.  
3. No es fa expressa imposició de les costes processals.  
4. Quan siga ferma esta resolució, s'ha de publicar en el Diari Oficial de la Generalitat Valenciana als efectes oportuns.»  
  
València, 18 de desembre de 2013.- La directora general d'Innovació: Ordenació i Política Lingüística: Beatriz Gascó Enríquez.